cyanic-selkie/wikianc huggingface dataset:
Córdoba
Historija
Grad su osnovali Kartažani. Godine 152. p.n.e. osvojili su ga Rimljani, a zatim Vizigoti u 6. vijeku. Godine 711. ga osvajaju Arapi. Od 756. pa sve do 1035. godine sjedište je Kordopskog halifata. Jedno od središta islamske i svjetske kulture tog doba. Dolaskom pod vlast Kastilje, 1236. godine, zaustavlja se njegov razvoj i grad nazaduje u odnosu na Toledo i Madrid.
Arhitektura
Kordoba je do danas sačuvala karakterističnu maursku urbanu arhitekturu s brojnim građevinama sačuvanim iz perioda arapske vladavine.
Jedna od značajnih građevina je Velika džamija (Abd-ar-Rahmanova džamija), građena od 785. godine pa sve do 10. vijeka. U 16. vijeku španski vladari promijenili su njenu namjenu i preimenovali je u katedralu La Mezquita. Predstavlja veličanstveni spomenik islamske arhitekture i umjetnosti. Arkade na 869 stubova dijele unutrašnjost u 19 dužnih i 33 poprečna broda.
Poznate ličnosti
Kordoba je rodni grad Seneke starijeg i Seneke mlađeg u (1. vijek p. n. e.). U ovom gradu rođeni su i djelovali tokom 12. vijeka Ibn-Rušd (Averoés), veliki muslimanski filozof i polimat, kao i Majmonid, koji je bio sefardski filozof i jedan od najveći srednjovjekovnih autoriteta za Toru.
Orašje Površ
Orašje Površ je naseljeno mjesto u gradu Trebinju, Bosna i Hercegovina.
Venusaur
Venusaur je poznat po tome što se razvija iz jedne od tri ponuđene vrste koju Pokémon treneri mogu izabrati na početku njihovog putovanja u Pokémon Red i Blue (i njihovim remake verzijama Pokémon FireRed i LeafGreen).
Venusaurovo ime dolazi od više mogućih riječi kao što je "venom" = otrov, "Venus" = Venera (kao Venerina muholovka) i "vines" = vitice te grčke riječi "sauros" = gušter. Njegovo japansko ime Fushigibana dolazi od kombinacije riječi "fushigi" = tajanstven i "hana" = cvijet.
Biološke karakteristike
U ovom stadiju, biljka na njegovim leđima procvjetala je u golem cvijet (koji jako sliči rafleziji) koji koristi za skupljanje Sunčeve energije, otpuštajući ugodan miris tokom tog procesa. Zbog toga, Venusaur se obično kreće uokolo trudeći se pratiti Sunce; nadalje, snažniji je u ljeto kada je sposoban upiti više Sunčeve svjetlosti. Aromu koju otpušta iz njegova blistavo obojenog cvijeta smiruje protivnike u borbi, kao i ljude.
U nekim slučajevima u svijetu, ljudi kažu da se Venusauri brže bolje i u većem broju razvijaju blizu toplijih i ugodnijih toplinskih pojaseva. Venusauri se rijetko viđaju u divljini osim ako su vođe krda Ivysaura i Bulbasaura. U još nekim slučajevima, ljudi misle da su vidjeli mnogo Venusaura na jednom mjestu, zapravo su vidjeli neobično velikog Ivysaura koji ima malen pupoljak zbog nedostatka ishrane, te Vileplumea koji sjedi na Ivysaurovim leđima.
U videoigrama
Jedna od glavnih osobina Pokémon igara izbor je tri različita Pokémona na početku igračeva Putovanja: ova tri Pokémona često se nazivaju početnički Pokémoni. Igrači mogu birati između Vodenog, Vatrenog ili Travnatog Pokémona autohtonog samo za to područje; iznimka ovog pravila jest Pokémon Yellow (remake verzija prvih igara koja prati događanja Pokémon animirane serije), gdje se igraču daje Pikachu, Pokémon miš Električnog tipa, poznat po tome što je maskota Pokémon franšize.
U animiranoj seriji
U prvoj sezoni Pokémon animirane serije, Ash Ketchum i društvo nailaze na tajni vrt gdje se Bulbasauri razvijaju u Ivysaura u epizodi 51, "Bulbasaurov tajanstveni vrt". Jedan od Venusaura štiti ovaj vrt od svih uljeza i ne dopušta ulaz nikome osim Bulbasaura i Ivysaura. Tokom Advanced Generation sezone animirane serije, postoji epizoda pod imenom "Travnata histerija", koja uključuje Venusaura koji čuva šumu punu Travnatih Pokémona. Prihvaća Asha i May u šumu, a kasnije potiče jednog Bulbasaura da se pridruži May.
U Pokémon: The First Movie, Mewtwo klonira Venusaura zvanog Bruteroot, i koristi klona (uz klonove Charizarda i Blastoisea) da bi pobijedio trenere koje je pozvao u svoju utvrdu. Mewtwo i klonovi na kraju odustaju i povuku se na nepoznatu lokaciju, ali se ponovo pojavljuju u nastavku filma Pokémon: Mewtwo Returns.
Línia evolutiva de Bulbasaur Seznam pokémonů (1-20) Pokémon (1-20) Venusaur Venusaur Bulbizarre et ses évolutions 이상해꽃 nov:Fushigidane Lista Pokémonów (1-20) Família de Bulbasaur Venusaur
Svjetsko prvenstvo u skijaškim letovima 1998.
Svjetsko prvenstvo u skijaškim letovima 1998. održano je 24. i 25. februara na letaonici "Heini Klopfer" u njemačkom Oberstdorfu. Ovo je Oberstdorfu bilo četvrto domaćinstvo SP-a nakon 1973, 1981. i 1988.
Rimokatoličanstvo
Vjerska zajednica
mini|desno|Mikelanđelova bazilika svetog Petra u Rimu stoji iznad groba apostola Petra Rimokatoličanstvo je organizirano kao Rimska crkva, koja ima hijerarhiju i laike. Članom vjerske zajednice postaje se krštenjem, a krste se djeca i odrasli. Klerici i laici razlikuju se samo vrstom službe u zajednici. U rimokatoličanstvu postoje tri vrste hijerarhije: svećenička (biskup, prezbiter, đakon), kanonska (papa, ordinarij, dekan, župnik, kapelan) i počasna (kardinal, metropolit, nadbiskup, prelat, kanonik i prebendar). Rimokatolička crkva je nadnacionalna i centralizirana. Vrhovni poglavar je papa (rimski biskup), koji uz pomoć Svete stolice i njenih tijela upravlja crkvom, u zajedništvu s biskupima, koji upravljaju mjesnim crkvama (biskupije). Biskupija se dijeli na dekanate, kojima upravljaju dekani ili nadžupnici. Dekanati se dijele na župe, kojima upravljaju župnici, a pomažu im kapelani. Postoje i nunciji.
Doktrina (dogme)
mini|desno|Pietro Peruđino (1482): [[Isus predaje Petru ključeve nebeskog Carstva]] Rimokatoličanstvo do danas precizira svoj dogmatski nauk, pa otuda i neke dogme koje ga razlikuju od pravoslavlja i protestantizma: (učenje o čistilištu, sakramentima, o odnosu pisane objave i tradicije, o bezgrešnom začeću, papinoj nepogrešivosti, Marijinom uznesenju na nebo). Dogme u rimokatoličanstvu imaju veću važnost nego u pravoslavlju i protestantizmu, pa su precizno definirane i po kanonskom pravu obavezne. Izvor dogmi su Sveto pismo, Predaja, a pri njihovom tumačenju u obzir se uzima vjernički osjećaj, teološko tumačenje i u konačnici crkveno učiteljstvo.
Obredi (bogoštovlje)
U rimokatoličkom kultu razlikuje se klanjanje (latrija, adoracija), od dulije (štovanje). Dok se klanjanje ili latrija iskazuje samo Bogu, dulija ili štovanje može se iskazivati i stvorenjima (anđeli, sveci, slike, kipovi, relikvije). Posebna dulija iskazuje se Bogorodici (hiperdulija). U središtu rimokatoličkog bogoštovlja je klanjanje u duhu i istini (štovanje Boga životom u duhu evanđelja), ali se bogoštovnim činima također pridaje velika važnost (liturgija, euharistija, sakramenti). Bogoštovne čine obavlja sakramentalna hijerarhija (biskup, prezbiter, đakon) u uređenom bogoštovnom prostoru (kapela, crkva, bazilika), u skladu s blagdanima koji se slave po gregorijanskom kalendaru kroz crkvenu godinu. Glavni dijelovi crkvene godine su korizma i advent, a nedjelja je dan počinka i obaveznog prisustva liturgiji (misa). Glavni Gospodnji blagdani su Uskrs, Bogojavljenje, Božić, Trojstvo, Duhovi, marijanski Uznesenje na nebo (Velika Gospa) i Bezgrješno začeće, svetački Svi sveti. U katoličanstvu se pridaje velika vrijednost sakralnoj umjetnosti (crkvena muzika, kiparstvo, slikarstvo, arhitektura, liturgijsko ruho i liturgijski predmeti), koja je uključena u bogoštovlje.
Moral
Prema rimokatoličkom učenju narav i nadnarav, ljudska slobodna volja i božanska milost nadopunjuju se i pretpostavljaju. Zato su u katoličkoj moralci bogoslovne kreposti (vjera, nada, ljubav) i naravne ili stožerne krjeposti (razboritost, pravednost, umjerenost i jakost) komplementarne. Izvori su rimokatoličkog morala Stari zavjet (Dekalog, osobna odgovornost), Novi zavjet (ljubav prema Bogu i bližnjemu) te naravna etika. Sistemski ga proučava moralka, a potanje regulira u zajednici kanonsko pravo. Prekršaj morala je grijeh, koji može biti lahki i teški, a teški grijeh regulira se sakramentom pokore (ispovijed). Uz individualni moral u novije vrijeme u rimokatoličanstvu se naglašava i društveni moral.
Rasprostranjenost
mini|365x365piksel|Katolici u svijetu U antičko doba (4. vijek) područje zapadne ili latinske Crkve podudara se s granicama Zapadnog rimskog carstva. Nakon prodora islama (7-8 vijek) zapadna Crkva gubi berberske zemlje (današnji Alžir i Tunis) te veći dio Pirenejskog poluotoka. Ta izgubljena područja nadoknađuje (9-10. vijek) širenjem po germanskim (Engleska, Njemačka, Danska, Skandinavija) i slavenskim zemljama (Poljska, Češka, Moravska, Slovenija, Hrvatska. Nakon reformacije (16. vijek) gubi znatna područja u srednjoj i sjeverozapadnoj Evropi, a gubitak nadoknađuje misionarskim djelovanjem u prekomorskim zemljama (Latinska Amerika, dijelovi crne Afrike i Filipini). Od 15. do 16. vijeka Rimokatolička crkva se uspijeva donekle proširiti na istok Evrope (tzv. unija). Nakon migracija u 19. i 20. vijeku znatan broj rimokatolika živi u SAD-u, Kanadi i Australiji. Rimokatoličanstvo se u prostoru i vremenu susrelo s različitim društvenim poredcima, kulturama i civilizacijama, pri čemu mu se nametao problem prilagodbe. U srednjem vijeku, bila je isključiva religija (inkvizicija, progoni drugih vjeroispovijesti i dr.). Broj rimokatolika je sada (2004) oko 1,1 milijarda vjernika. mini|Silazak Duha Svetoga na apostole i Djevicu Mariju, muzej Condé, Chantilly.
Crkva i država
U rimokatoličanstvu je načelno prihvaćen nauk o dvije vlasti, duhovnoj (Crkva) i vremenitoj (država). U srednjem vijeku formiraće se učenje da je papa nosilac i duhovne i svjetovne vlasti. Tako će u 13. vijeku većina zapadnih vladara priznavati papu za vrhovnog gospodara (feudalni sistem). Papska svjetovna vlast slabi reformacijom. U 19. vijeku rimokatoličanstvo se sukobljava sa liberalizmom. U 20. vijeku se susrelo s totalitarnim državama, koje ga bilo toleriraju i podređuju (fašizam), bilo osuđuju na postupno odumiranje (komunizam). Na Drugom vatikanskom saboru (1962-65) Rimokatolička je crkva temeljno redefinirala odnos Crkve i države, prihvatila svjetonazorni pluralizam i slobodu savjesti. Prema koncilskom shvatanju Crkva je odvojena od države, ali ne smije biti isključena iz društva.
Semiz Ali-pašina džamija
Semiz Ali-pašina ili Mahalska džamija nalazi se u Prači, općina Pale. Komisija za očuvanje prirodnog i kulturnog naslijeđa Bosne i Hercegovine je graditeljsku cjelinu Semiz Ali–pašino turbe sa haremom Semiz Ali-pašine džamije 2006. godine proglasila nacionalnim spomenikom Bosne i Hercegovine.
Historija
Prema narodnom predanju, ovu džamiju je sagradio Semiz-Ali paša, veliki vezir Osmanlijskog Carstva od 1561-1565. godine, koji je rodom iz Prače. Ipak, u dokumentima se ova džamija naziva Husejin-pašinom džamijom. Džamija je kroz historiju više puta obnavljana. Prema mišljenju Mehmeda Mujezinovića, munara džamije je ranije imala majstorski izrađeno šerefe u tranzenama što pokazuje da je ova džamija bila impozantna građevina. Pred džamijom se nalazio hamam sve do 1943. godine, čiji ostaci, odnosno čaška sa cvjetovima pokazuje vještinu bosanskih klesara 16. stoljeća. Šadrvan je obnovljen 2019. godine. Ovaj hamam je propao početkom 19. stoljeća. Voda je do hamama i džamije dovedena s jednog izvora, udaljenog približno pola kilometra. Na mjestu toga hamama sagrađena je kuća 1904. godine i tom prilikom otkopan je hypocaustum hamama. Godine 1949. pronađene su još dvije lijepe kurne iz ovoga hamama, a treća se nalazila u dvorištu obližnje kuće. Džamija je prvi put srušena u toku Drugog svjetskog rata, a posljednji put 1992. godine. Obnovljena je i otvorena za vjersku službu 2008. godine.
Uz džamiju i turbe nalazi se manje groblje sa nekoliko nišana. Među njima se ističu dva nišana iz 1561. godine. Nad dva sarkofaga od zelenog kamena i nišanima od mermera sa sve četiri strane isklesani su prozni natpisi na arapskom jeziku. Natpis je smješten u osam kvadratnih polja, pismo – dželi nesh.
Ostali nišani su iz novijeg vremena.
Odvlačenje (šah)
U šahu, odvlačenje je taktika kojom se protivnička figura prisiljava da napusti polje, liniju ili red koji zauzima, izlažući tako kralja ili drugu vrijednu figuru. Obično se koristi u kontekstu kombinacije ili napada kad je figura koja se odvlači ključna za odbranu. Odvlačenje se može koristiti kao gambit s ciljem da protivnička figura dođe na manje povoljno mjesto za nju. Odvlačenje se često koristi kao dio kombinacije koja može uključivati i druge tipove šahovske taktike.
Ako je figura koja se odvlači još i preopterećena, tada se protivnikova odbrana trenutno raspada, čineći pobjedu veoma bliskom za onoga ko je primijenio odvlačenje.
Cepelin
U pitanju je letjelica lakša od zraka vretenastog, izduženog, oblika sa vlastitim pogonom. Nekada se koristilo za prijevoz putnika, a danas se zbog svoje veličine češće koristi za oglašavanje firmi tokom velikih događaja kao što su različite manifestacije i koncerti.
NGC 6734
NGC 6734 (također poznat kao ESO 104-36 i PGC 62786) je eliptična galaksija koja je udaljena oko 197 miliona sg od Zemlje i nalazi se u sazviježđu Paun. Najveći prečnik je 1,30 (75 hiljada sg) a najmanji 1,1 uglovnih minuta (63 hiljade sg). Prvo otkriće je napravio John Frederick William Herschel 8. juna 1836. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 602
NGC 602 (također poznat kao ESO 29-SC43) je emisijska maglina i otvoreno zvjezdano jato i nalazi se u sazviježđu Mala vodena zmija. Prvo otkriće je napravio James Dunlop 1. augusta 1826. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Odense
mini|desno|Katedrala svetog Knuta Odense je treći danski grad po veličini i najveći na otoku Fynu. Nalazi se na zaljevu fjorda Odense te je značajna luka. Odense je i vrlo važno saobraćajno čvorište puteva koji vodi mostovima preko danskih otoka između Danske i Švedske. Također je i željezničko čvorište. Grad ima značajno brodogradilište, te metaloprerađivačku, tekstilnu i industriju mašina.
Odense je jedan od najstarijih gradova sjeverne Evrope, osnovan 988. godine. U gradu je 1935. podignut drugi najviši toranj u Evropi Odinstårnet koji je srušen u Drugom svjetskom ratu. Značajna je katedrala svetog Knuta. U gradu su rođeni najpoznatiji danski književnik Hans Christian Andersen i kompozitor Carl Nielsen.
Nogometna reprezentacija Bosne i Hercegovine
Nogometna reprezentacija Bosne i Hercegovine predstavlja Bosnu i Hercegovinu na međunarodnim nogometnim takmičenjima i pod kontrolom je nogometnog saveza Bosne i Hercegovine. Reprezentacija je nastala nakon proglašavanja nezavisnosti Bosne i Hercegovine i otcjepljenja od Jugoslavije. Od 1996. godine nastupa u takmičenjima koja organiziraju FIFA i UEFA.
Historija nogometa u Bosni i Hercegovini
Nogomet u Bosni i Hercegovini počinje se razvijati dolaskom bosanskih studenata iz Beča u Mostar. Otada se širi po cijeloj Bosni i Hercegovini. Prva nezvanična utakmica odigrala se 1907. između timova iz Splita i tima iz Mostara nazvanog "Osman". To je prva inozemna utakmica jednog bosanskohercegovačkog nogometnog tima. Godinu dana poslije osnovan je nogometni savez. Na međunarodnom turniru 1910. osvajaju prvo mjesto pobjedom protiv Portugala, Španije i Italije, te u finalu protiv reprezentacije Švicarske rezultatom 4:3. Najbolji igrač bio je Muharem Hasanović s 3 gola.
Prva nogometna takmičenja započeta su 1908. Za vrijeme Kraljevine Jugoslavije broj klubova i igrača rastao je iz dana u dan. Na nivou Drinske i Vrbaške banovine postojali su nogometni savezi. Nakon Drugog svjetskog rata formiran je nogometni savez SR Bosne i Hercegovine kroz organe za fizičku kulturu republike. Nogometni savez SR Bosne i Hercegovine bio je u sastavu nogometnog saveza Jugoslavije. U to vrijeme nogomet je bio organiziran u svim kategorijama i na različitim nivoima (republička, regionalna, međuopćinska i općinska liga). Najbolji klubovi učestvovali su na saveznom nivou u 1, 2. i 3. ligi.
U strukturi nogometnog saveza učestvovalo je 900 klubova. Na međunarodnoj sceni najdalje je došao FK Željezničar, koji je igrao u polufinalu Kupa UEFA 1985.
Nogometni savez Bosne i Hercegovine 1992. istupa iz nogometnog saveza Jugoslavije početkom rata u Bosni i Hercegovini. 17. maja konstituiran je Izvršni odbor nogometnog saveza Bosne i Hercegovine koji je imao multinacionalni karakter te je urađen statut nogometnog saveza Bosne i Hercegovine za prijem u FIFA-u. Također je imenovan stručni štab reprezentacije, direktor i selektor. Na slobodnim teritorijama nastavljene su aktivnosti na organizaciji nogometa. U aprilu 1992 nogometni savez Bosne i Hercegovine je podnio zahtjev za prijem u članstvo u FIFA-i i UEFA-i. . Zbog rata, nogometni savez Bosne i Hercegovine je primljen u puno članstvo FIFA-e i pridruženo članstvo UEFA-e, tek 1996. U Dublinu 1998. nogometni savez Bosne i Hercegovine postaje punopravni član UEFA-e. Tako su domaći klubovi dobili šansu da učestvuju u UEFA-inim takmičenjima. Predstavnici nogometnog saveza pozvani su na Kongres FIFA-e u Chicagu za vrijeme SP-a 1994. Na Kongresu u junu nogometni savez Bosne i Hercegovine primljen je kao pridruženi član FIFA-e s pravom odigravanja prijateljskih i humanitarnih utakmica svih reprezentativnih selekcija i klubova iz Bosne i Hercegovine.
mini|350px|Reprezentacija Bosne i Hercegovine, mart 2002.
U Zenici je odigrano prvo državno ligaško prvenstvo po jednostrukom bod-sistemu. Učestvovalo je 8 ekipa. Prvi prvak nezavisne Republike Bosne i Hercegovine postao je NK Čelik iz Zenice. Odmah nakon završetka prvog dijela prvenstva, u novembru 1995, uslijedio je prvi službeni nastup Bosne i Hercegovine: utakmica protiv Albanije u Tirani.
Sredinom decembra u Parizu nogometni savez Bosne i Hercegovine je dobio veliko priznanje. Na sjednici u Parizu Izvršni komitet FIFA-e primio je nogometni savez Bosne i Hercegovine kao punopravnog člana FIFA-e, a samo 24 sata kasnije u pariskom Louvreu izvršeno je žrijebanje za SP 1998. u Francuskoj. Reprezentacija Bosne i Hercegovine izvučena je u grupu sa Danskom, Hrvatskom, Grčkom i Slovenijom.
Na kongresu UEFA-e u Dublinu 1998. nogometni savez Bosne i Hercegovine primljen je za punopravnog člana Evropske nogometne asocijacije (UEFA-e).
Prvi nastupi
Prvu zvaničnu utakmicu Bosna i Hercegovina je odigrala protiv Albanije 30. novembra 1995. u Tirani na stadionu Qemal Stafa. Rezultatom 2-0 Albanija je bila uspješnija. U aprilu 1996. na stadionu Bilino polje Bosna i Hercegovina je odigrala prvu zvaničnu utakmicu na domaćem terenu. I ovog puta protivnik je bila Albanija a utakmica je završila bez postignutih golova. U Kalamati, 1. septembra 1996. Bosna i Hercegovina je odigrala prvu utakmicu u kvalifikacijama za Svjetsko prvenstvo 1998. Domaćin Grčka je bila uspješnija rezultatom 3-0. U oktobru u Bologni Bosna i Hercegovina je odigrala sljedeću utakmicu u kvalifikacijama za Svjetsko prvenstvo 1998. Hrvatska je bila uspješnija rezultatom 4-1 a jedini i prvi gol za Bosnu i Hercegovinu postigao je Hasan Salihamidžić u 22. minuti utakmice. Prvu pobjedu Bosna i Hercegovina je ostvarila u prijateljskoj utakmici protiv Italije koja se odigrala na stadionu Koševo 6. novembra 1996. Već u 6. minuti Bosna i Hercegovina je povela golom Hasana Salihamidžića. Šest minuta kasnije izjednačio je Gianfranco Zola. Konačan rezultat na utakmici postigao je Elvir Bolić u 44. minuti. Nekoliko dana kasnije u Ljubljani Bosna i Hercegovina je ostvarila i prvu objedu u kvalifikacijama. Rezultatom 2-1 Bosna i Hercegovina je pobijedila Sloveniju, a golove za Bosnu i Hercegovinu su postigli Elvir Bolić i Meho Kodro. U Manausu, 18. decembra 1996. Bosna i Hercegovina je odigrala prijateljsku utakmicu protiv domaćina i tadašnjeg akteulnog svjetskog prvaka Brazila. Jedini gol na utakmici postigao je Ronaldo iz slobodnog udarca u 75. minuti utakmice.
Doba stagnacije
U kvalifikacijama za Evropsko prvenstvo 2000. Bosna i Hercegovina je gajila nade da bi se mogla kvalificirati na prvenstvo. Međutim, superiorna Češka je ostvarila svih deset pobjeda u grupi te ubjedljivo završila na prvom mjestu. Škotska je sa dvije pobjede upravo protiv najvećeg konkurenta za drugo mjesto u grupi Bosne i Hercegovine osvojila drugo mjesto u grupi te se kvalificirala u baraž. Bosna i Hercegovina je završila na trećem mjestu u grupi sa istim brojem bodova kao i Litvanija i Estonija ali zbog boljih međusobnih rezultata treće mjesto je pripalo Bosni i Hercegovini. Ovo su bile prve kvalifikacije za svjetsko prvenstvo u historiji u kojim je nastupila i Bosna i Hercegovina. Kvalifikacije za Svjetsko prvenstvo 2002. za Bosnu i Hercegovinu nisu počele željenim tokom. U prve dvije utakmice Bosna i Hercegovina je doživjela dva poraza i već na startu je bilo poznato da je Svjetsko prvenstvo isuviše daleko. U januaru 2001. Bosna i Hercegovina je nastupila na Millennium kupu u Indiji te osvojila drugo mjesto. Nastavak kvalifikacija za Svjetsko prvenstvo 2002. Bosna i Hercegovina je odigrala u martu. Neriješenim rezultatom protiv Austrije i pobjedom protiv Lihtenštajna Bosna i Hercegovina je osvojila prve bodove. Porazom u Oviedu od Španije u junu Bosna i Hercegovina je praktično ostala bez ikakvih šansi za Svjetsko prvenstvo. Na Merdeka kupu koji se igrao u Maleziji od 20. do 30. juna Bosna i Hercegovina je osvojila drugo mjesto. U finalu turnira Uzbekistan je bio uspješniji rezultatom 2-1 nakon produžetaka. Bosna i Hercegovina je u augustu nastupila na LG kupu koji se odigrao u Iranu. Kao i na prethodna tri turnira Bosna i Hercegovina je osvojila drugo mjesto. U nastavku kvalifikacija Bosna i Hercegovina je zabilježila neriješeni rezultat protiv Izraela, poraz od Austrije i pobjedu protiv Lihtenštajna.
Kvalifikacije za Evropsko prvenstvo 2004. Bosna i Hercegovina je poput i prethodnih kvalifikacija za Svjetsko prvenstvo započela sa dva poraza. Prvo je Rumunija bila superiorna te ostvarila ubjedljivu pobjedu rezultatom 3-0 u Sarajevu a zatim u Oslu Norveška je bila uspješnija zabilježivši pobjedu rezultatom 2-0. U nastavku kvalifikacija nakon pobjede protiv Luksemburga Bosna i Hercegovina je zabilježila jedno od najvećih iznenađenja u kvalifikacijama pobijedivši Dansku rezultatom 2-0 golovima Barbareza i Baljića. U Craiovi Rumunija je i ovog puta bila uspješnija od Bosne i Hercegovine te zabilježila pobjedu rezultatom 2-0. U nastavku kvalifikacija Bosna i Hercegovina je prvo golom Bajramovića pobijedila Norvešku a zatim i Luksemburg u gostima te spletom okolnosti ostalih rezultata u grupi došla u poziciju da sama odlučuje o svojoj sudbini u kvalifikacijama. Pobjedom u zadnjoj utakmici Bosna i Hercegovina bi obezbjedila direktan plasman na Evropsko prvenstvo. Međutim, Danska je u Sarajevu odigrala neriješeno protiv domaćina te se kvalificirala na prvenstvo dok je Bosna i Hercegovina zauzela četvrtu poziciju na tabeli.
Za razliku od prethodnih kvalifikacija za Svjetsko i Evropsko prvenstvo u kojim je Bosna i Hercegovina zabilježila dva poraza, u kvalifikacijama za Svjetsko prvenstvo 2006. Bosna i Hercegovina je zabilježila dva neriješena rezultata protiv Španije i Srbije i Crne Gore. Porazom od Belgije u nastavku kvalifikacija te neriješenim rezultatom protiv Litvanije Bosna i Hercegovina je umanjila svoje šanse za plasman na Svjetsko prvenstvo. U junu nakon pobjede protiv San Marina Bosna i Hercegovina je odigrala jednu od najboljih utakmica u svojoj historiji protiv Španije u Valenciji. Golom Misimovića u 38. minuti utakmice Bosna i Hercegovina je imala vodstvo sve do 97. minute kada je Carlos Marchena postigao izjednačujući gol na utakmici. U nastavku kvalifikacija te pobjedama protiv Belgije, Litvanije i San Marina Bosna i Hercegovina je i ovog puta došla u poziciju da sama odlučuje o plasmanu na Svjetsko prvenstvo. Međutim, utakmica koja je odigrana u Beogradu na rubu regularnosti, Srbija i Crna Gora je golom Kežmana ostvarila pobjedu te ostavila Bosnu i Hercegovinu bez plasmana na Svjetsko prvenstvo 2006. Kvalifikacije za Evropsko prvenstvo 2008. Bosna i Hercegovina je započela pobjedom protiv Malte te prvim porazom na Bilinom polju od Mađarske. Nakon neriješenog rezultata u Kišinjevu protiv Moldavije te poraza u Zenici od Grčke Bosna i Hercegovina je bila dosta daleko od pozicija koje vode na prvenstvo Evrope. Ovo je ujedno bila i posljednja utakmica Blaža Sliškovića na klupi Bosne i Hercegovine. Mnogim tadašnjim reprezentativcima su ovo bili posljednje utakmice u nacionalnom dresu te je krenula era novih igrača u dresu reprezentacije. U Oslu sa novim selektorom na klupi reprezentacije Fuadom Muzurovićem Bosna i Hercegovina je priredila iznenađenje te ostvarila pobjedu protiv domaćina Norveške rezultatom 2-1. I sljedeće dvije utakmice Bosna i Hercegovina je pobijedila, Tursku i Maltu, međutim, loši rezultati u nastavku kvalifikacija bili su dovoljni Bosni i Hercegovini tek za četvrto mjesto u grupi.
Kvalifikacije za SP 2014.
mini|desno|200px|[[Vedad Ibišević je pobjedničkim golom protiv Litvanije poslao Bosnu i Hercegovinu na njeno prvo Svjetsko prvenstvo.]]
Nakon prvih utakmica u kvalifikacijama te ubjedljivih pobjeda Bosne i Hercegovine protiv Lihtenštajna i Latvije Bosna i Hercegovina se našla na prvom mjestu kvalifikacijske grupe. U trećem kolu kvalifikacija Bosna i Hercegovina je u Atini odigrala jednu od ključnih utakmica protiv direktnog konkurenta za plasman na Svjetsko prvenstvo. Utakmica protiv Grčke završila je bez golova što je bilo dovoljno da Bosna i Hercegovina zadrži prvo mjesto u grupi. Nekoliko dana kasnije na Bilinom polju Bosna i Hercegovina je golovima Ibiševića, Džeke i Pjanića već u prvom poluvremenu osigurala pobjedu protiv Litvanije. Bosna i Hercegovina je svoje kvalifikacije u 2012. zaključila neporažena i nalazila se na vrhu grupe G. U Zenici, 22. marta Bosna i Hercegovina je odigrala jednu od svojih najboljih utakmica u cjelokupnim kvalifikacijama ostvarivši pobjedu protiv Grčke rezultatom 3-1. Golovima Ibiševića u 36. i Džeke u 29. i 53. minuti utakmice Bosna i Hercegovina je stekla ubjedljivu prednost. Sve što je Grčka uspjela učiniti u utakmici je postignuti gol u trećoj minuti sudačke nadoknade vremena. U Rigi 7. juna 2013. iako na poluvremenu nije bilo golova, Bosna i Hercegovina je ostvarila ubjedljivu pobjedu rezultatom 5-0. Pobjeda Slovačke na Bilinom polju dovelo je Bosnu i Hercegovinu u nezavidan položaj. Grčka se bodovno izjednačila sa Bosnom i Hercegovinom na vrhu grupe a Bosni i Hercegovini je za nekoliko dana slijedila nova utakmica protiv Slovačke. Međutim, u Žilini iako je Slovačka povela u 43. minuti utakmice golom Hamšíka u drugom poluvremenu Bosna i Hercegovina je sa dva postignuta gola uspjela preokrenuti rezultat i ostvariti ključnu pobjedu u kvalifikacijama. Golove za Bosnu i Hercegovinu su postigli Bičakčić u 70. i Hajrović u 78. minuti utakmice. Posljednje utakmice u kvalifikacijama Bosna i Hercegovina je odigrala protiv Lihtenštajna u Zenici i Litvanije u Kaunasu. Pobjeda protiv Lihtenštajna uopće nije dolazila u pitanje, Bosna i Hercegovina je već u prvom poluvremenu riješila pitanje pobjednika, rezultat je glasio 4-0. U drugom poluvremenu Lihtenštajn je preko Haslera smanjio rezultat koji je postavio i konačan rezultat utakmice. U Kaunasu 15. oktobra 2013. Bosna i Hercegovina je golom Ibiševića uspjela pobijediti Litvaniju te zbog bolje gol-razlike kvalificirala se na svoje prvo Svjetsko prvenstvo.
Svjetsko prvenstvo 2014.
Prvu historijsku utakmicu na svjetskom prvenstvu nogometna reprezentacija Bosne i Hercegovine je odigrala protiv dvostrukog svjetskog prvaka Argentine na stadionu Maracaná u Rio de Janeirou. U trećoj minuti utakmice nakon ubačaja Messija u šesnaesterac Bosne i Hercegovine, Argentina je povela zahvaljujući autogolu Seada Kolašinca. U 13. minuti utakmice Hajroviću je nakon sjajne asistencije Misimovića na pet metara od gola pobjegla lopta, a u 31. minuti je iz daljine šutirao Edin Džeko ali je Sergio Romero sjano odbranio. U 40. minuti Senad Lulić je imao sjajnu šansu nakon kornera Pjanića, pucao je glavom, ali je i ovog puta Romero sjajno odbranio. U drugom poluvremenu igra je i dalje bila ravnopravna, tek u 55. minuti Sergio Agüero je imao prvu ozbiljnu priliku za "Gaučose". U 65. minuti utakmice Messi je preciznim šutem sa ruba jedanaesterca zabio svoj drugi gol za nacionalnu momčad na svjetskim prvenstvima. Golu je prethodio odličan dupli pas sa Gonzalo Higuaínom. Konačan rezultat na utakmici postavio je Vedad Ibišević u 85. minuti utakmice. U drugoj utakmici na Svjetskom prvenstvu Bosna i Hercegovina je minimalnim rezultatom 0-1 poražena od Nigerije. Jedini gol na utakmici postigao je Peter Odemwingie u 29. minuti utakmice. Najveću priliku na utakmici Bosna i Hercegovina je imala u 21. minuti utakmice kada je sudija Peter O'Leary poništio gol koji je postigao Edin Džeko navodno zbog ofsajda. Posljednju utakmicu u grupnoj fazi takmičenja Bosna i Hercegovina je odigrala protiv Irana. U 23. minuti utakmice Edin Džeko je preciznim prizemnim udarcem sa nekih 20-ak metara pronašao put do mreže iranskog golmana Alireze Haghighija. Miralem Pjanić je nakon asistencije Svena Sušića u 59. minuti povećao vodstvo za Bosnu i Hercegovinu. Gol nade za Iran postigao je Reza Ghoochannejhad u 82. minuti utakmice. Minutu kasnije svojim prvim golom u dresu nacionalnog tima Avdija Vršajević je postavio konačan rezultat utakmice.
Kvalifikacije za EP 2016.
Bosna i Hercegovina se našla u šeširu 1 po prvi put u svojoj historiji, a to je tek treći put da se jedna od bivših jugoslavenskih republika našla u šeširu 1 u historiji kvalifikacija za Evropsko prvenstvo u nogometu, nakon SR Jugoslavije (Kvalifikacije za EP 2000) i Hrvatske (Kvalifikacije za EP 2012).
Pored Bosne i Hercegovine, u kvalifikacijskoj grupi B za Evropsko prvenstvo 2016. bili su još Belgija, Izrael, Vels, Kipar i Andora.
Liga B - Grupa 3
==== ====
Trenutni sastav
''Ažurirano: 23. marta 2023.''
! colspan="7" style="background:#070db5" |
Nadimak
Popularni nadimak svih bosanskohercegovačkih sportskih reprezentacija je Zmajevi. U stranim medijima, ponekad se pominju kao Zlatni ljiljani, nastalo od Fleur-de-lis.
Dresovi kroz historiju
Dresove reprezentacije trenutno proizvodi Adidas, njemačka kompanija sportske odjeće. Također sponzor reprezentacije je BH Telecom, telekomunikacjiska kompanija iz Sarajeva.
Stadioni
Nogometna reprezentacija Bosne i Hercegovine svoje domaće utakmice igra uglavnom na dva stadiona: Bilinom polju u Zenici i stadionu Asim Ferhatović Hase (Koševo) u Sarajevu. Nekoliko utakmica odigrala je na Grbavici, te jedan meč u Bihaću i Tuzli.
Statistika igrača
{{legend|#CFECEC|Aktivni reprezentativci|border=#AAAAAA}}
IC 2095
IC 2095 (također poznat kao MCG -1-13-14 i PGC 16067) je spiralna galaksija koja je udaljena oko 131 miliona sg od Zemlje i nalazi se u sazviježđu Eridan. Najveći prečnik je 1,40 (53 hiljade sg) a najmanji 0,2 uglovnih minuta (7 hiljada sg). Prvo otkriće je napravio Isaac Roberts 17. februara 1903. godine.
NGC 2303
NGC 2303 (također poznat kao MCG 8-13-31, PGC 19891 i UGC 3603) je eliptična galaksija koja je udaljena oko 271 miliona sg od Zemlje i nalazi se u sazviježđu Kočijaš. Najveći prečnik je 1,50 (118 hiljada sg) a najmanji 1,5 uglovnih minuta (118 hiljada sg). Prvo otkriće je napravio Lewis Swift 24. novembra 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Sevdah za Karima
Sevdah za Karima je dugometražni igrani film snimljen 2010. u režiji Jasmina Durakovića. Premijerno je prikazan na Sarajevo Film Festivalu 2010., u zvaničnom takmičarskom programu. Na festivalu CinePecs 2010 dobio je Capitol of Culture Award 2010. Scenarij potpisuju Jasmin Duraković i Asmir Kujović. Glavne uloge tumače Amar Selimović, kao Karim, Marija Karan kao Ivana, i Adnan Hasković kao Juka. U sporednim ulogama su se istakli Asli Bayram kao Džemila, Mirvad Kurić kao Mirza, te Semir Krivić i Haris Burina. Film je provokativna, socijalna i ljubavna drama o demineru Karimu koji, nakon što upadne u traumatični ljubavni trougao sa najboljim prijateljem Jukom i njegovom djevojkom Ivanom, doživlja svoju duhovnu transformaciju ka vjeri.
Radnja
Karim je propali student filozofije u poslijeratnom Sarajevu. Radi kao deminer kako bi prehranio sebe i svoju sestru Džemilu. Sa prijateljem Jukom, lokalnim mangupom veže ga prijateljstvo iz rata. Tu je i Ivana, Jukina devojka. Njih troje pljačkaju lokalnu džamiju za vrijeme Kurban-bajrama, kako bi imali novac za provod. Karim preko volje učestvuje u pljački jer je to protiv njegovih vjerskih uvjerenja. Iste noći, Juku zbog uličnog incidenta policija strpa u zatvor. Karim i Ivana idu zajedno na zabavu, nakon čega završavaju u Jukinom stanu. Sutradan provedu cijeli dan zajedno, i Karim se zaljubljuje u Ivanu. Kada se vrate u stan, tamo zatiču Juku. Sukob dva prijatelja pretvara se u tuču u kojoj Karim izvlači deblji kraj. Juka ponižava i Ivanu. Karim odlazi kući, gdje svira sevdah za svoju dušu. Nakon svega, odlazi da se pridruži dervišima.
Snimanje
Jasmin Duraković je uradio prvu verziju priče, za koju je imao ideju tokom svog boravka na filmskom Festivalu u Hamburgu. Zatim je pozvao bosanskohercegovačkog književnika Asmira Kujovića da mu se priključi u radu na scenariju. "Budući da se film bavi jednom dimenzijom Sarajeva i BiH, kroz koju se proteže i priča o islamu u BiH, Asmir je bio pravi izbor, jer je dobar poznavalac te tematike", izjavio je Duraković. Snimanje filma je realizirano u rekordno kratkom roku u jesen 2009. godine, i smatra se jednim od filmova sa najskromnijim budžetom u postratnoj bosanskohercegovačkoj kinematografiji. Direktor fotografije je bio fotograf, snimatelj i također reditelj Šahin Šišić, scenografiju debitanski potpisuje Maja Cerić, kostim Belma Žižko, dok je šminku radila Vesna Trogrančić. Muziku za film komponirao je Brane Jakubović, filmsku montažu je uradio Midhat Mujkić, dok obradu i dizajn tona realizira tonski majstor Samir Fočo, koji živi i radi u Londonu. Film je nastao u produkciji DEPO-a iz Sarajeva i "Tivoli" produkcije iz Budimpešte, a manji koproducenti i partneri projekta su bili "Artdeluxe" iz Beča i "Marletti" iz Sarajeva. Snimanje filma su pomogli: Fondacija za kinematografiju, Mađarski državni filmski fond, Ministrstvo za kulturu Kantona Sarajevo. Generalni sponzor filma je bila Raiffeissen banka.
Košarka na Olimpijskim igrama 2012.
Košarka na Olimpijskim igrama u Londonu 2012. godine uključivala je takmičenja u muškoj i ženskoj konkurenciji. Prvo mjesto u muškoj konkurenciji su zauzele Sjedinjene Američke Države, koje su u finalu pobijedile Španiju sa 107-100. Kod žena su prvo mjesto isto zauzele Sjedinjene Američke Države, sa pobjedom u finalu protiv Francuske rezultatom 86:50. Ovo takmičenje održano je od 28. julija do 12. augusta 2012.
Sudije
Međunarodna košarkaška federacija (FIBA) imenovala je sljedećih 30 sudija koji će suditi košarkaške utakmice na Olimpijskim igrama 2012.
Orašje Zubci
Orašje Zubci su naseljeno mjesto u gradu Trebinju, Bosna i Hercegovina.
Parsek
Definicija
Predstavlja udaljenost na kojoj zvijezda ima paralaksu od jedne ugaone sekunde. Sa te udaljenosti poluprečnik Zemljine orbite se vidi pod uglom od 1 ugaone sekunde. Taj ugao se mjeri posmatranjem prividnog kretanja zvijezda u pozadini
Mjerenje
Projekat HIPPARCOS, pod pokroviteljstvom Evropske svemirske agencije,je između 1989-1993 mjerio paralaksu zvijezda. Obuhvaćeno je oko 118.218 zvijezda koje se nalaze u Hipparcos katalogu.
Primjeri
Nama najbliža zvijezda, nakon Sunca, Alpha Centauri udaljena je 1,33 parseka s paralaksom od 0,76 ugaonih sekundi.
NGC 3765
NGC 3765 (također poznat kao MCG 4-28-1 i PGC 35956) je spiralna galaksija koja je udaljena oko 469 miliona sg od Zemlje i nalazi se u sazviježđu Lav. Najveći prečnik je 0,80 (109 hiljada sg) a najmanji 0,6 uglovnih minuta (82 hiljade sg). Prvo otkriće je napravio John Frederick William Herschel 28. marta 1832. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Češnjica (čvor)
Slovenija:
Bejzbol
Bejzbol ili bezbol (engleski baseball) je timski sport u kojem glavni odbrambeni igrač - bacač ili pitcher - nastoji baciti lopticu (isto tako nazvanu baseball) prema svom hvataču (catcheru), dok napadački igrač - udarač ili batter - tu istu lopticu pokušava udariti palicom i izbaciti je van tačno označenog područja kako bi postigao jedan ili više bodova.
Bejzbol je prilično popularan sport, u SAD, Kanadi, karipskim i pojedinim latinoameričkim zemljama te u Japanu.
Od svih bejzbol takmičenja najpoznatija je američka profesionalna liga poznata kao Major League Baseball koja okuplja nekoliko desetaka klubova podijeljenih u dvije podlige - Američku i Nacionalnu. Pobjednici te dvije lige na kraju sezone igraju finale.
Pravila
300p|mini|Fenway_park Bejzbol je igra između dvije ekipe sa po devet igrača koje vodi menadžer, a igra se na ograđenom igralištu pod nadzorom jednog ili više sudija. Pobjednik je ona ekipa koja na kraju utakmice osvoji više bodova (runs). Bodove može osvajati samo ekipa koja se nalazi u fazi napada, dok ekipa koja se nalazi u odbrani nastoji izbacivanjem trojice napadača doći u fazu napada. Bod se osvoji kad neki od igrača ekipe u napadu na dozvoljeni način osvoji sve četiri obilježene baze.
Igralište
Igralište ima oblik lepeze u čijem vrhu se nalazi kućna baza (home base). 'Unutrašnje polje' (infield) je dio igrališta koji ima oblik kvadrata u čijim se vrhovima nalaze baze: Udaljenost između baza iznosi 27,45 m.
'Udaračevo brdo' (pitcher's mound) je brdašce koje se nalazi u sredini unutrašnjeg polja. Na njemu se nalazi 'udaračeva ploča (pitcher's plate) (tanka pravougaona ploča od gume) koji je od vrha kućne baze udaljen 18,30 m.
'Vanjsko polje' (outfield) je dio igrališta između 'faul' (foul) 'linija', a faul linije su produžeci stranica unutrašnjeg polja između kućne i prve baze, odnosno kuće i treće baze.
Unutrašnje i vanjsko polje, uključujući i foul linije, čine 'fer teritoriju' (fair ferritory), dok je ostalo područje 'faul teritorija' (foul territory). Udaljenost od kućne baze do najbliže ograde, tribina ili drugih objekata u fer teritoriji mora biti 76 m ili više, a preporučuje se da bude 98 m po faul linijama i 122 m po sredini igrališta. Iza kućne baze nalazi se 'zaštitna mreža' (backstop), te se preporučuje da ona kao i svi drugi objekti (tribine, ograde i sl.) u faul teritoriji, budu udaljeni najmanje 18 m od najbliže baze.
Igra
Utakmica ima 9 'izmjena' (inning). Izmjena je dio utakmice u kojem obje ekipe učestvuju u fazi odbrane i napada. U prvoj je polovini izmjena domaća ekipa u odbrani, a gostujuća u napadu, dok je u drugoj polovini gostujuća ekipa u odbrani, a domaća u napadu. Ekipa se nalazi u u fazi odbrane kada su joj svi igrači s bejzbol rukavicama raspoređeni u igralištu po svojim pozicijama.
Cilj ekipe u odbrani je da izbacivanjem trojice napadača dođe u fazu napada jer se bodovi osvajaju samo u napadu. Cilj ekipe u napadu je da osvajanjem prve, druge, treće i kućne baze, dakle optrčavanjem sve četiri baze osvoji bod (run).
Ekipa se nalazi u fazi napada kada njeni igrači jedan za drugim po unaprijed utvrđenom redoslijedu (line up) izlaze na udaranje, dok ostali igrači svoj red čekaju na klupi. Nakon što dođe na red svih devet igrača, ponovo počinju od prvog.
Napad
Ekipa koja je u napadu nastoji osvajanjem sve 4 baze osvojiti bod. U tome ju pokušavaju spriječiti igrači ekipe koja je u odbrani. Napadači počinju napad tako da prvi igrač koji je na redu po line up-u uzima bejzbol palicu i izlazi na udaranje (na početku utakmice to je onaj napadač koji je prvi po line up-u, a u kasnijim izmjenama to je onaj napadač koji je u line up-u prvi iza igrača koji je u prethodnoj izmjeni završio izlazak na palicu (at bat)). U tom trenutku on je 'udarač' (batter) i pokušava osvojiti prvu bazu.
Udarač (batter)
250p|mini|Udarač nakon zamaha
Udarač je napadač koji s palicom zauzima svoju poziciju u napadačevom prostoru. Jedan izlazak na palicu naziva se at bat, te svaki udarač za vrijeme jedne utakmice izlazi više puta na palicu. Izlazak udarača na palicu (at bat) završava: Udarač postaje trkač (runner) i osvaja prvu bazu bez mogućnosti da bude izbačen kada: Udarač postaje trkač kada:
Trkač
Trkač (runner) je napadač koji osvajanjem sve četiri baze nastoji osvojiti bod za svoju ekipu. Uloga trkača završava: Trkač može osvojiti baze na sljedeće načine: four balls (četiri loše bačene loptice) dobije prvu bazu, trkač s prve baze pomiče se na drugu bazu),
Odbrambeni igrači u svakom slučaju pokušavaju da udarač, nakon što postane trkač, osvoji što manje baza.
Odbrana
Ekipa u odbrani nastoji izbacivanjem trojice napadača (udarača ili trkača) doći u fazu napada u kojoj će moći osvajati bodove. U odbrani se ne osvajaju bodovi. Ekipa ima devet igrača, pa ih je i devet u odbrani prema tačno određenim pozicijama. Oni su također u line up-u prema kojem će izlaziti na udaranje kada dođu u napad. Uspjeh odbrane ponajviše ovisi o bacaču.
Bacač (pitcher)
250p|desno|mini|Pokreti pitchera kod bacanja. Bacač je igrač odbrane koji baca loptice udaračima. O brzini i preciznosti njegovih bacanja, izmjeni vrsta loptica koje baca (npr. fast, slider, change,...) i izmjeni lokacije loptica (npr. vanjska i niska, unutrašnja i visoka...), ovisi uspjeh udarača. Svaka ekipa mora imati barem pet bacača, a Major League Baseball ekipe imaju i više od deset bacača.
Hvatač (catcher)
Bacač baca loptice hvataču (catcher) koji zbog opasnosti okrznutih loptica ili loptica bačenih u zemlju mora nositi zaštitnu opremu koja se sastoji od štitnika za noge, prsluka, štitnika za vrat, maske i kacige. Hvatač daje znakove bacaču i vodi ekipu u odbrani.
Ostali igrači odbrane
Dozvoljeno je da igrači u odbrani mijenjaju pozicije i do nekoliko puta iako će to najviše biti jednom za vrijeme jedne utakmice, jer su igrači pripremljeni za određene pozicije. Ekipa u odbrani nastoji izbacivanjem tri protivnička napadača doći u fazu napada u kojoj će moći osvajati bodove. Igrači u odbrani su raspoređeni po svojim pozicijama u igralištu i imaju bejzbol rukavice koje im olakšavaju hvatanje loptice.
Udarač (batter) je izbačen kada: Trkač je izbačen kada:
Sudije
250p|mini|Bejzbol sudija u MLB Sudije su službene osobe lige zadužene za vođenje utakmica u skladu sa službenim bejzbol pravilima. U Evropi se, primjenjuju 'Official Baseball Rules' (službena baseball pravila) izdana od Nacionalnog bejzbol kongresa u SAD-u u godini koja prethodi godini natjecanja. Za odigravanje utakmice dovoljan je i samo jedan sudija, iako ih u pravilu bude više. U World Series (finale američkih profesionalnih liga) sudi šest sudija (glavni sudija, tri bazna i dva u vanjskom polju). Glavni sudija (plate umpire) – nalazi se iza hvatača. Zadaća glavnog sudije je da:
Glavni sudija zove strike (dobru loptu) tako da vikne 'strike' uz pokret rukom, u zavisnosti od njegovog stila. Sudije se stvarno trude da budu prepoznatljivi po svom stilu tako da nema određenog pravila za pokazivanje strike-a (npr. pokazivanje prstom u stranu, pokazivanje šakom u stranu ili prema gore). Kada sudija zove ball (lošu loptu) najčešće ne pokazuje niti ne izgovara ništa, međutim ponekad on kaže catcheru gdje je po njegovom mišljenju bila loptica (niska, visoka, vanjska ili unutrašnja).
Glavni sudija označava count (trenutni omjer strike-ova i ball-ova) tako da prstima lijeve ruke pokazuje broj ball-ova, a prstima desne ruke broj strike-ova. Ukoliko je pitcher 'pun' (što znači da je bacio tri ball-a) sudija to može pokazati i sa zatvorenom lijevom šakom, a ako je udarač pun (što znači da već ima dva strike-a) sudija to može pokazati i sa zatvorenom desnom šakom. Ako su bacač i udarač 'puni' (full count) sudija će to pokazati na način da spoji šake.
Sudija u polju (bazni sudija) je na poziciji bilo gdje u polju od kuda je najbolji pregled igre. Zadaci sudije u polju su da:
Sudija, kako glavni tako i sudija u polju, označava izbacivanje napadača (udarača ili trkača) odnosno osvajanje baze od strane trkača na slijedeći način:
Pojmovi
'Balk' je nedozvoljeni pokret pitchera kada su jedan ili više trkača na bazama, u tom slučaju trkači mogu napredovati za jednu bazu.
'Ball' je bacanje koda lopta nije prošla kroz strike zonu i na koje udarač nije zamahnuo.
'Base' (baza)je jedno od četiri mjesta koja mora dotaknuti trkač u nastojanju da osvoji bod.
'Base on balls' je nagrađivanje prvom bazom udarača koji je propustio četiri loptice bačene izvan strike zone.
'Batter's box' (udaračev prostor) je područje u kojem udarač mora stajati za vrijeme udaranja.
'Bunt' je udarena loptica na koju udarač nije zamahnuo, već je namjerno postavio palicu kako bi lopticu samo spustio u polje.
'Dead Ball' (mrtva lopta) je loptica izvan igre zbog legalno nastale privremene odgode igre.
'Double Play' (dupla igra) je igra odbrane u kojoj su izbačena dva napadača u jednoj neprekinutoj akciji, ukoliko nema pogrešaka (errors) između izbacivanja.
'Fair Ball' (fer lopta) je udarena loptica koja se zaustavila u fer teritoriji između kućne i prve baze ili između kućne i treće baze, ili ona loptica koja je najprije pala fair teritoriju iza prve ili treće baze, ili ona loptica koja je, dok je na ili iznad fer teritorije, dotakla sudiju ili
igrača, ili ona loptica koja je, dok je bila iznad fer teritorije, izašla u letu izvan igrališta.
300p|mini|Busch Stadium II u St. Louis-u, Missouri. 'Fly Ball' (leteća lopta) je loptica udarena visoko u zrak.
'Force Play' (obavezna igra) je igra u kojoj trkač gubi pravo na bazu (mora osloboditi bazu) jer je udarač postao trkač.
'Foul Ball' (faul lopta) je udarena loptica koja se zaustavila u faul teritoriji između kućne i prve baze ili kućne i treće baze, ili ona loptica koja je prošla pored prve ili treće baze po ili iznad foul teritorije, ili ona loptica koja je najprije pala u foul teritoriju iza prve i treće baze, ili ona loptica koja je, dok je na ili iznad foul treitorije, dotakla suca, igrača ili neki objekt koji nije prirodna podloga.
'Ground Ball' (zeemljana lopta) je udarena loptica koja se kotrlja ili odskače po zemlji.
osnovne noge (pivot foot) s bacačevom pločom, ili ono bacanje koji je izvedeno s očitom namjerom da uhvati udarača van ravnoteže.
'Infiel Fly' je fer loptica (ne uključujući line drive ili pokušaj bunta) koju infielder može uhvatiti s redovnim naporom, kada su zauzete prva i druga baza, ili prva, druga i treća baza, a prije nego su dva auta.
'Inning' je dio utakmice u kojem su se ekipe izmijenile u odbrani i napadu i u kojem su izvedena tri put auta za svaku ekipu.
'Live Ball' (živa lopta) je loptica koja je u igri.